Մագնիտոլա

Մագնիտոլա, ընդհանուր պատյանի մեջ միավորված ռադիոընդունիչից և մագնիտոֆոնից բաղկացած համակցված սարք։ Մագնիտոլան հնարավորություն է տալիս անմիջականորեն ձայնագրել ռադիոհաղորդումները, ավելի թեթև է և ամփոփ, քան ռադիոընդունիչն ու մագնիտոֆոնը միասին վերցրած։ Մագնիտոլան սնվում է ցանցից կամ մարտկոցից։ Տարբերում են դյուրակի և ստացիոնար (սեղանի, հատակադիր) մագնիտոլաներ։ Լայն տարածում են գտել ավտոմոբիլի մագնիտոլաները։

Ձայնարկիչ սարքեր
Ռադիոէլեկտրոնիկա
Կահույք
Արդյունաբերական դիզայն